Document ID: 32001R2497

32001R2497
L 337/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2497/2001 НА КОМИСИЯТА
от 19 декември 2001 година
за разкриване и администриране на тарифни квоти на Общността за някои риби и рибни продукти с произход от Република Хърватска
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2248/2001 на Съвета от 19 ноември 2001 г. относно някои процедури за прилагане на Споразумението за стабилизиране и асоцииране между Европейските общности и техните държави-членки от една страна, и Република Хърватска от друга, както и за прилагане на Временното споразумение между Европейската общност и Република Хърватска (1), и по-специално членове 4 и 5 от него,
като има предвид, че:
(1)
Съветът е в процес на сключването на Споразумение за стабилизиране и асоцииране между Европейските общности и държавите-членки, от една страна, и Република Хърватска, от друга, наречено по-долу „Споразумението за стабилизиране и асоцииране“.
(2)
Докато бъдат изпълнени необходимите процедури за ратификацията и влизането в сила на Споразумението за стабилизиране и асоцииране, Съветът работи също така за сключването на Временно споразумение между Европейската общност, от една страна, и Република Хърватска, от друга, (наричано по-долу „Временното споразумение“), за търговия и съпътстващи мерки. Това Временно споразумение ще влезе в сила на 1 януари 2002 г.
(3)
По силата на Временното споразумение и на Споразумението за стабилизиране и асоцииране, някои риби и рибни продукти от Република Хърватска могат да бъдат внасяни в Общността, в рамките на тарифните квоти на Общността, с намалени или нулеви митни сборове.
(4)
Определените във Временното споразумение и в Споразумението за стабилизиране и асоцииране тарифни квоти са годишни и се подновяват за неопределен период от време. Комисията следва да приеме условията за разкриването и управляването на тези тарифни квоти на Общността.
(5)
Регламент (ЕИО) № 2454/93 на Комисията от 2 юли 1993 г., който въвежда някои разпоредби за прилагане на Регламент (ЕИО) № 2913/92 на Съвета за Митническия кодекс на Общността (2), изменен за последно с Регламент (ЕО) № 993/2001 (3), кодифицира правилата за управление на тарифните квоти, които следва да бъдат прилагани, съгласно хронологичния ред на приемане на митническите декларации.
(6)
Необходимо e да се следи по-специално за осигуряване на равен и непрекъснат достъп на всички вносители на Общността до споменатите тарифни квоти и за прилагането без прекъсване на предвидените ставки за тези квоти по отношение на целия внос на споменатите продукти във всички държави-членки до изчерпване на квотите. За да се гарантира ефективността на общото администриране на тези квоти, няма пречка да се разреши на държавите-членки да изтеглят от квотните обеми необходимите количества, съответстващи на действителния внос. Този метод на администриране налага обаче тясно сътрудничество между държавите-членки и Комисията, която трябва да има възможност да следи състоянието на изчерпване на квотните обеми и да информира за това държавите-членки. За по-голяма бързина и ефективност, информацията между държавите-членки и Комисията следва да се осъществява, доколкото е възможно, по електронен път.
(7)
Настоящият регламент следва да започне да се прилага при влизането в сила или временното прилагане на Временното споразумение и да продължи да се прилага при влизането в сила на Споразумението за стабилизиране и асоцииране.
(8)
Мерките, предвидени в настоящия регламент са съобразени със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
1. При допускането им до свободно обращение в Общността, внесените от Хърватия продукти, изброени в приложението и придружени от доказателството за произхода им, посочено в протокола за произход, приложен към Временното споразумение и към Споразумението за стабилизиране и асоцииране, могат да ползват намалена или нулева митническа ставка, в размерите и рамките на годишните тарифни квоти на Общността, посочени в това приложение.
2. Посочените в настоящия член тарифни квоти се администрират от Комисията, съгласно разпоредбите на членове 308а до 308в от Регламент (ЕИО) № 2454/93.
3. Всяка държава-членка гарантира на вносителите на посочените продукти равен и непрекъснат достъп до тарифните квоти до изчерпване на квотния обем.
4. Обменът на информация, свързана с управлението на тарифните квоти между държавите-членки и Комисията се осъществява, доколкото е възможно, по електронен път.
Член 2
Държавите-членки и Комисията осъществяват тясно сътрудничество за прилагане на разпоредбите на настоящия регламент.
Член 3
Настоящият регламент влиза в сила на деня след публикуването му в Официален вестник на Европейските общности.
Той се прилага от 1 януари 2002 г. и действието му продължава след влизането в сила на Споразумението за стабилизиране и асоцииране.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 2001 година.

Labels: 3
15
18
6